CELEX: 32019R0821
Language: bg
Date: 2019-03-12 00:00:00
Title: Делегиран регламент (ЕС) 2019/821 на Комисията от 12 март 2019 година за изменение на Регламент (ЕС) 2016/1076 на Европейския парламент и на Съвета с оглед на включването на Независимата държава Самоа в приложение I

22.5.2019   
               
               
                  BG
               
               
                  Официален вестник на Европейския съюз
               
               
                  L 134/12
               
            
         ДЕЛЕГИРАН РЕГЛАМЕНТ (ЕС) 2019/821 НА КОМИСИЯТА
         от 12 март 2019 година
         за изменение на Регламент (ЕС) 2016/1076 на Европейския парламент и на Съвета с оглед на включването на Независимата държава Самоа в приложение I
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1076 на Европейския парламент и на Съвета от 8 юни 2016 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвиден в споразуменията, установяващи или водещи до установяване на споразуменията за икономическо партньорство (1), и по-специално член 2, параграф 2 от него,
         като има предвид, че:
         
                     (1)
                  
                  
                     В приложение I към Регламент (ЕС) 2016/1076 са посочени държавите, за които се прилага режимът за достъп до пазара, предвиден в същия регламент.
                  
               
                     (2)
                  
                  
                     От името на Съюза на 6 декември 2018 г. Съветът одобри присъединяването на Самоа към временното споразумение за икономическо партньорство между Съюза и държавите от Тихоокеанския басейн. След като Самоа депозира акта си за присъединяване, временното споразумение за икономическо партньорство се прилага временно между Съюза и Самоа от 31 декември 2018 г.
                  
               
                     (3)
                  
                  
                     Поради това Независимата държава Самоа следва да се включи в приложение I,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложение I към Регламент (ЕС) 2016/1076 се добавя следният текст след думите „СЕЙНТ ВИНСЪНТ И ГРЕНАДИНИ“:
            
               „НЕЗАВИСИМА ДЪРЖАВА САМОА“.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 март 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 185, 8.7.2016 г., стр. 1.